Θρησκεία στην Ισπανία

Η **[[θρησκεία]] στην [[Ισπανία]]** αποτελεί σημαντικό μέρος της ιστορικής και πολιτιστικής ταυτότητας της χώρας. Ο Χριστιανισμός είναι η επικρατούσα θρησκεία, με τον Ρωμαιοκαθολικισμό ως το κυρίαρχο δόγμα που έχει διαμορφώσει επί αιώνες την κοινωνική και πολιτική ζωή της χώρας. Οι βάσεις της θρησκευτικής ομοιογένειας στην Ισπανία τέθηκαν την περίοδο των Καθολικών Μοναρχών, με την ενίσχυση του Καθολικισμού και τον περιορισμό άλλων δογμάτων και θρησκειών. Μετά την καθιέρωση του Συντάγματος του 1978, η Ισπανία είναι ένα κράτος ανεξίθρησκο, με πλήρη διαχωρισμό Εκκλησίας και Πολιτείας. Παρ΄ όλα αυτά, η Καθολική Εκκλησία διατηρεί ισχυρή επιρροή, ιδίως σε τομείς όπως η εκπαίδευση και οι παραδοσιακές εορτές. Τα τελευταία χρόνια, η Ισπανία παρουσιάζει έναν αυξανόμενο θρησκευτικό πλουραλισμό, κυρίως λόγω της μετανάστευσης, με την παρουσία Μουσουλμάνων, Ορθόδοξων, Προτεσταντών, Ευαγγελικών και άλλων θρησκευτικών κοινοτήτων. Επίσης, σημαντικό ποσοστό του πληθυσμού ταυτίζεται με τον Αθεϊσμό ή τον Αγνωστικισμό.

Η εξέλιξη του αριθμού των γάμων στην Ισπανία αντανακλά τη διαδικασία εκκοσμίκευσης που διαμορφώνει τη σύγχρονη κοινωνία. Ήδη από τη δεκαετία του 2000, οι πολιτικοί γάμοι ξεπέρασαν αριθμητικά τους θρησκευτικούς, γεγονός που σηματοδοτεί την απομάκρυνση μεγάλου μέρους του πληθυσμού από τις παραδοσιακές θρησκευτικές τελετές. Μεταξύ 2000 και 2009, οι γάμοι με το ρωμαιοκαθολικό τυπικό μειώθηκαν περίπου κατά 50 %, ενώ οι πολιτικοί γάμοι αυξήθηκαν περί του 80 %. Η τάση αυτή συνεχίστηκε και την επόμενη δεκαετία· το 2014 οι πολιτικοί γάμοι ανήλθαν σε 107.075 έναντι 51.350 θρησκευτικών, οι περισσότεροι από τους οποίους τελέστηκαν με το καθολικό δόγμα.

## Ιστορικά στοιχεία
Κατά την λεγόμενη *[[Ρεκονκίστα]]* (718-1492), τα χριστιανικά Βασίλεια της Ιβηρικής Χερσονήσου πολέμησαν για την ανακατάκτηση του εδάφους τους από την ισλαμική κυριαρχία. Μετά την επιτυχή έκβαση των επιχειρήσεων, σημαντικό μέρος του πληθυσμού ήταν πιστό στο Ισλάμ, ενώ στις πόλεις υπήρχαν σημαντικά ποσοστά Εβραίων. Το 1492 διατάχθηκε η απέλαση των Εβραίων από την Ισπανία, με πολλούς να εγκαταλείπουν την χώρα και άλλους να ασπάζονται τον Χριστιανισμό. Το 1609 εκδιώχθηκαν και οι τελευταίοι Μουσουλμάνοι, κάτι που είχε ως αποτέλεσμα για τους επόμενους αιώνες να μην υπάρχουν θρησκευτικές μειονότητες στην Ισπανία.

Στα μέσα του 19ου αιώνα νομοθετήθηκε η θρησκευτική ελευθερία, αν και ο Καθολικισμός παρέμεινε η επίσημη κρατική θρησκεία. Παράλληλα, με την κατάκτηση του Ισπανικού Μαρόκου (1912-1913), για πρώτη φορά μετά από αιώνες οι Ισπανοί ήρθαν σε επαφή με κοινότητες Μουσουλμάνων και Εβραίων που εγκαταστάθηκαν στη χώρα, σε περιορισμένη όμως κλίμακα.

Κατά την βραχύβια Ισπανική Δημοκρατία (1931-1939) η χώρα απέκτησε ένα κοσμικό καθεστώς. Ωστόσο, κατά τη διάρκεια του καθεστώτος του Φρανθίσκο Φράνκο (1939–1975), ο Καθολικισμός επανήλθε ως επίσημη κρατική θρησκεία. Τέλος, με το Σύνταγμα του 1978, που παραμένει σε ισχύ έως σήμερα, η Ισπανία χαρακτηρίστηκε ως ανεξίθρησκο κράτος.

Σύμφωνα με το άρθρο 16 του Ισπανικού Συντάγματος του 1978, κατοχυρώνεται η ιδεολογική, θρησκευτική και λατρευτική ελευθερία για άτομα και κοινότητες, με μοναδικό περιορισμό τη διατήρηση της δημόσιας τάξης. Το κράτος δεν υιοθετεί καμία επίσημη θρησκεία (ανεξίθρησκο), ενώ οι δημόσιες αρχές διατηρούν σχέσεις συνεργασίας με την Καθολική Εκκλησία και άλλες ομολογίες, λαμβάνοντας υπόψη τις θρησκευτικές πεποιθήσεις της κοινωνίας. Ο Οργανικός Νόμος 7/1980 ενίσχυσε το νομικό πλαίσιο για τη θρησκευτική ελευθερία, κατοχύρωσε τον διαχωρισμό κράτους και θρησκείας και ίδρυσε ένα επίσημο μητρώο όπου καταγράφονται οι αναγνωρισμένες θρησκευτικές οργανώσεις στην Ισπανία. Το 1979 υπογράφηκαν επίσημες συμφωνίες μεταξύ Ισπανίας και Βατικανού, ενώ το 1992 συνήφθησαν αντίστοιχες συμφωνίες συνεργασίας με τις ευαγγελικές, εβραϊκές και ισλαμικές κοινότητες της χώρας.

## Κατάλογος των κυριότερων θρησκειών στην Ισπανία
* Χριστιανισμός
** Καθολική Εκκλησία 
*** Λατινική Εκκλησία 
*** Ανατολικές Καθολικές Εκκλησίες
** Προτεσταντισμός
*** Ομοσπονδία Ευαγγελικών Θρησκευτικών Οντοτήτων της Ισπανίας (Ισπανική Ευαγγελική Συμμαχία (είναι ενταγμένη στην Ευρωπαϊκή Ευαγγελική Συμμαχία και στην Παγκόσμια Ευαγγελική Συμμαχία):
****Αναβαπτιστές, Μεννονίτες και Χριστάδελφοι στην Ισπανία
****Αγγλικανική Κοινωνία:
*****Ισπανική Μεταρρυθμισμένη Επισκοπική Εκκλησία
*****Αγγλικανική Ομοσπονδία (Ισπανικό Τμήμα της Επισκοπής στην Ευρώπη)
****Ευαγγελική Εκκλησία Φιλαδέλφεια
****Εκκλησία Σώμα του Χριστού
****Ισπανική Ευαγγελική Εκκλησία (Είναι μια Προτεσταντική Εκκλησία που σχηματίστηκε από την ένωση κοινοτήτων Πρεσβυτεριανών, Κογκρεγκασιοναλιστών, Μεθοδιστών, Λουθηρανών και Βαλδένσιων.)
****Εκκλησίες του Χριστού
****Ευαγγελική Βαπτιστική Ένωση Ισπανίας
****Εκκλησία Αντβεντιστών της Εβδόμης Ημέρας
*** Μάρτυρες του Ιεχωβά
*** Εκκλησία του Ιησού Χριστού των Αγίων των Τελευταίων Ημερών
** Ορθόδοξη Εκκλησία
*** Οικουμενικό Πατριαρχείο Κωνσταντινουπόλεως
**** Ορθόδοξη Εκκλησία της Ελλάδος
*** Ρωσική Ορθόδοξη Εκκλησία
*** Ρουμανική Ορθόδοξη Εκκλησία
*** Σερβική Ορθόδοξη Εκκλησία
*** Βουλγαρική Ορθόδοξη Εκκλησία
*** Γεωργιανή Ορθόδοξη Εκκλησία
** Παλμαριανή Εκκλησία
** Παγκόσμια Εκκλησία του Βασιλείου του Θεού
** Διεθνή Οικογένεια
* Ισλάμ - Ισλαμική Επιτροπή της Ισπανίας - Ένωση Ισλαμικών Κοινοτήτων της Ισπανίας - Ισλαμικό Συμβούλιο της Ισπανίας - Κοινότητα Αχμαντίγια
*Ιουδαϊσμός - Ομοσπονδία Εβραϊκών Κοινοτήτων της Ισπανίας
*Βουδισμός - Ένωση Βουδιστών της Ισπανίας, Ομοσπονδία Βουδιστικών Οργανώσεων της Ισπανίας
*Ινδουισμός - Ομοσπονδία Ινδουιστών της Ισπανίας
*Μπαχαϊσμός - Κοινότητα Μπαχάι Ισπανίας
* Άλλες θρησκείες (κάτω του 0,1 %)
** Τζαϊνισμός
** Σιχισμός
** Κομφουκιανισμός
** Ταοϊσμός
** Εκκλησία της Ενότητας - Ομοσπονδία Οικογενειών για την Ειρήνη και την Ενότητα
** Χάρε Κρίσνα
** Κοινότητα Οντινιστών Ισπανίας
** Σιντοϊσμός
** Νεοπαγανισμός
*Αθρησκεία στην Ισπανία

## Παραπομπές

Κατηγορία:Θρησκεία στην Ισπανία